**Referat fra generalforsamling den 6.02.2019 i schæferhundeklubben kreds 30, Greve**

Der var fremmødt 20 stemmeberettigede.

**Valg af dirigent**: Ken Hansen blev valgt og erklærede generalforsamlingen for lovligt indkaldt.

**Stemmetællere:** Lone Pridal og Randi Salzwedell

**Formandens beretning:**

2018 har været et forholdsvis stille år, men også et år hvor vi fortsat har haft medlemsfremgang, det er der ikke mange kredse der kan prale af, og det er på trods af at vi ikke som tidligere stiller krav om medlemskab af schæferhundeklubben ved indskrivning til anden sæson. Vi har set en stor fremgang af aktive hundeførere på vores hold og som selvtrænere, dette ses tydeligt i vores regnskab.

Ved det første bestyrelsesmøde efter generalforsamlingen blev der nedsat et brugshundeudvalg, der forestår alt omkring træning, prøver og trænermøder, BHU har gjort et stort arbejde i sæsonen, hvor de har arrangeret tre brugsprøver med i alt 31 deltagere, den ene af prøverne var en UHP. Der har været afholdt 2 køreprøver med i alt 40 deltagere. Den ene af prøvedagene i november blev der både afholdt køreprøver og kredsmesterskab, det var et stort koordineringsarbejde som blev løst til fortrinlig af BHU.

I kreds 30 er der et bredt træningstilbud til vores medlemmer, lige fra små hvalpe, store hvalpe til familiehundehold til de prøverelaterede hold og ikke mindst vores C hold. Vi er privilegerede ved at have en god flok dygtige og engagerede trænere og figuranter, der troligt står der træningsdag efter træningsdag og hjælper hr. og fru Danmark med deres hund, det skal vi som kreds påskønne.

I kreds 30 er vi så privilegerede med at have 4 figuranter der ikke kun tilbyder c-arbejde i sæsonen, men også i træningspauserne står de til disposition. I år har vi ydermere fået to af dem mønstret så de nu kan figurere til prøver, stort tillykke til Robert og Jeppe med deres mønstring. Nu har kredsen hele 4 mønstrede figuranter😊

I 2018 har kredsens konkurrencehundeførere deltaget rundt i landet til Beg B DM, DKK IPO3 DM for alle brugshunde, IPO3 DM for schæferhunde, landsdelsskuer, HAS og Hvidovre Open og allerede nu kan kredsen mønstre to deltagere til dette års DM, da Andre og Tommy kvalificerede sig i oktober måned i Herning.

Kredsen har i løbet af året været vært til bruttotrup samlinger og figurantmønstringer, det er altid hyggelige dage, hvor der altid er mange gæster udefra, der alle roser vores plads og ikke mindst vores gæstfrihed.

På andet år har kredsen haft vagtopgaven ved Dragør marked, den opgave har vi igen fået i 2019, som vi allerede nu søger hjælpere til både med og uden hund.

I årets løb har vi ikke glemt det sociale der også skal være plads til eksempelvis Sct. Hans der altid er et arrangement der som på sammenskuds plan bliver super hyggeligt, vores kredsfest, derudover har vi afholdt gløgg og ikke mindst nytårsturen.

Vores pladsdag blev i år afholdt i april måned med små 30 deltagere inklusiv en del børn, hvor der blev ordnet en del ting på pladsen og i huset. Vi må dog alle huske at for at få vedligeholdt og etableret nye ting som vi alle ønsker kræver det at vi løfter i flok.

Jeg vil gerne sige en stor tak til alle vore trænere, figuranter, bestyrelse og udvalgsmedlemmer, der lægger et stort arbejde med at få vores kreds til at fungere i det daglige godt gået. Der skal også lyde en stor tak til jer alle for at støtte op om vores fortrinlige køkken😊

Jeg vil også her sige stor tak til Anne Dorthe, der har siddet i bestyrelsen siden 2016, Anne Dorthe har valgt at trække sig fra bestyrelsen for at lægge flere kræfter i BHU arbejdet og ikke mindst hendes nu to hunde.

I år har vi to medlemmer der skal have årsnåle en for et 40 års nål til Flemming Christensen og 25 års nål til P.G. Stage.

Beretningen blev enstemmigt godkendt

**Kasserens fremlæggelse af det reviderede regnskab:** Godkendt med meddelelse om ansvarsfrihed

**Valg af formand for 2 år:** Lotte Hansen

**Valg af næstformand for 1 år:** Randi Salzwedell

**Valg af bestyrelsesmedlem for 2 år:** Michael Gjerløv

**Valg af suppleant for 1 år:** Lennart Hartmann Nielsen

**Valg af suppleant for 1 år:** Søs Friberg Petersen

**Valg af revisor:** Lena Mortensen

**Valg af revisor suppleant:** Malene Mølbak

**Valg af repræsentanter til repræsentantskabsmødet:** Michael Gjerløv og Randi Salzwedell

**Eventuelt:**

Lennart annoncerede at bestyrelsen har besluttet at vi gerne vil have en hjertestarter, det er muligt at få ved at vi skaffer 15 indsamlere til hjertesagen den 28.4.19. Derudover er der arrangeret et hjertestarter kursus den 23.2. kl. 9, tilmelding se opslag på Facebook og på tavlen i klubhuset.

Referent Lotte Hansen